Aleksejus Korzuchinas

**Aleksejus Korzuchinas** (, 1835 m. kovo 23 d. Permės gubernija, Rusijos imperija – 1894 m. spalio 30 d. Sankt Peterburgas, Rusijos imperija) – rusų žanro tapytojas, Sankt Peterburgo dailės akademijos akademikas, keturiolikos maišto dalyvis, vienas iš „Dailininkų artelės“, Kilnojamųjų dailės parodų draugijos steigėjų.

## Biografija

Aleksejus Korzuchinas gimė 1835 m. kovo 23 d. Permės gubernijoje, Rusijos imperijoje. 1858 m. Korzuchinas įstojo į Sankt Peterburgo imperatoriškąją dailės akademiją. Mokėsi sėkmingai Piotro Basino, Aleksejaus Markovo ir Fiodoro Bruni klasėse. 1861 m. Korzuchinas buvo apdovanotas mažuoju aukso medaliu už paveikslą „Girtas šeimynos tėvas”. Jam liko gauti didįjį aukso medalį.

1863 m. lapkričio 9 d. Aleksejus Korzuchinas dalyvavo Dailės akademijos keturiolikos studentų maište. Studentai atsisakė dalyvauti konkurse dėl didžiojo aukso medalio. Konkursas buvo skirtas Dailės akademijos 100-osioms gyvavimo metinėms. Nuo 1863 m. iki 1867 m. Korzuchinas buvo Sankt Peterburgo dailininkų artelės, kuriai vadovavo Ivanas Kramskojus, nariu iki pat šios artelės iširimo. Buvo vienas šios artelės steigėjų.

1865 m. už paveikslą „Vėlinės kaimo kapinėse“ Dailės akademija Korzuchinui suteikė 1-ojo laipsnio dailininko vardą. 1868 m. paveikslas „Šeimynos tėvo sugrįžimas iš turgaus“ Korzuchinui pelnė akademiko vardą.

Uoliai dirbdamas Korzuchinas nepraleido nė vienerių metų savo darbais nepasirodydamas akademinėse parodose. Turėdamas retą pastabumo ir žinių apie liaudies gyvenimą dovaną, perteikė būdingus paprastų žmonių, pirklių, amatininkų ir viduriniosios klasės atstovų gyvenimo buitines scenas. Gerais jo paveikslais laikomi: „Išsiskyrimas“ (1872 m.), „Vežiko sugrįžimas iš miesto“ (1873 m.), „Vienuolyno viešbutyje“ (1882 m.), „I.Nariškino mirtis; scena iš Šaulių maišto“ (1882 m.), „Šventadienį“ (1885 m.), „Petruška eina“ (1882 m.) ir kt.

Įsitraukęs daugiausia į buitinio žanro tapybą, Korzuchinas taip pat ėmėsi portretų ir religinių vaizdų. Jis nutapė Maskvos Kristaus Išganytojo cerkvės (rus. *Хра́м Христа́ Спаси́теля* arba *Храм Рождества Христова*) vienos pagrindinio altoriaus arkų ikoną, taip pat keturių cerkvės tėvų portretus, dekoravo Jeleco cerkvės sienas, Rygos Kristaus gimimo soboro prieangio paveikslus.

## Galerija


A Korzukhin 030.jpg|thumb|Vėlinės kaimo kapinėse
Alexey Korzukhin, The Sunday 1884.jpg|thumb|Šventadienį
A Korzukhin 42.jpg|thumb|Išsiskyrimas
A Korzukhin 028.jpg|thumb|Petruška eina
A Korzukhin 09.jpg|thumb|Sugrįžimas iš miesto



## Nuorodos

## Literatūra
* Сомов А. И. Корзухин, Алексей Иванович // Энциклопедический словарь Брокгауза и Ефрона : в 86 т. (82 т. и 4 доп.). – СПб., 1895. – Т. XVI (31) : Конкорд – Коялович. – 480 с.
* Корзухин Алексей Иванович / Гл. ред. А. М. Прохоров. – Большая советская энциклопедия (В 30 томах). Изд. 3-е. – М.: „Советская Энциклопедия”, 1973. – Т. 13: «Конда – Кун». – С. 175. – 608 с. – 629 000 экз.
* Толстой Вл. А. Корзухин. – М.: „Государственное издательство изобразительного искусства”, 1960. – 68 с. – (Мастера русского искусства). – 20 000 экз.
* Жуков И. Сказка о художнике и гноме Антошке. Алексей Корзухин / Жуков Игорь. – М.: «Белый город», 2001. – 8 с. – (Энциклопедия малыша. Сказки о художниках). – 10 000 экз. – ISBN 5-7793-0690-7.
* Майорова Н. О. Алексей Корзухин / Жукова Л. – М.: «Белый город», 2007. – 48 с. – (Мастера живописи. Русские художники). – ISBN 978-5-7793-1318-6.
* С. Н. Кондаков. Юбилейный справочник Императорской Академии художеств. 1764–1914. – Спб.: Товарищество Р.Голике и А.Вильборг, 1915. – Т. 2. – С. 97. – 454 с.